**ÉSZAK-MAGYARORSZÁGI**

**NÉMET ÖNKORMÁNYZATOK SZÖVETSÉGE, EGYESÜLET**

# Alapszabálya

*a 2016. február 27. napján elfogadott módosításokkal egységes szerkezetű szövege[[1]](#footnote-1)*

Alapító Önkormányzatok a nemzetiségek jogairól szóló 2011. évi CLXXIX. törvény végrehajtására, a Pest, Nógrád és Heves megyei német nemzetiség nyelvének ápolása, tárgyi és szellemi kultúrájának megőrzése, gyarapítása, közösségi önazonosságának megtartása érdekében, valamint a Német Önkormányzatok érdekképviselete céljából önkormányzati egyesületet hoznak létre.

## I. Fejezet

### Általános rendelkezések

1. **§**
2. **Az Egyesület hivatalos megnevezése**

Észak-magyarországi Német Önkormányzatok Szövetsége, Egyesület

**Az egyesület rövidített elnevezése:** ÉMNÖSZ

**Az egyesület német nyelvű elnevezése:**

Verband der deutschen Selbstverwaltungen in Nordungarn e. V.

**Az egyesület rövidített német nyelvű elnevezése:** VDSN

**2.) Az Egyesület célja**

* 1. A német nemzetiségű (továbbiakban: német) lakosság igényeinek és érdekeinek felmérése, megfogalmazása, képviselete, a német nyelvhasználat erősítése, a helyi német tájnyelv megőrzése
  2. A kulturális autonómia megvalósítása.
  3. Az összetartozás érzésének ápolása. A Magyarországon élő nemzetiségek védelme.
  4. Véleménynyilvánítás mindazon kérdésekben, amelyek a Német lakosságot nemzetiségi mivoltában érintik.
  5. A helyi Német Önkormányzatok informálása eseményekről, törvényekről, rendeletekről és határozatokról.
  6. A Pest, Nógrád és Heves megyei Németség fejlődése érdekében kapcsoltok teremtése magán és a közszféra között.
  7. A Pest, Nógrád és Heves megyében lévő Német Önkormányzatok közötti információs rendszer, véleménycsere kialakítása.
  8. A tömegkommunikáció segítségével a Pest, Nógrád és Heves megyei Németség nyelvi és kulturális értékeink bemutatása, ennek érdekében időszaki lapok és egyéb kiadványok megjelentetése, honlap működtetése.
  9. Kulturális rendezvények szervezése.
  10. Megyei német és más nemzetiségi fesztiválok kezdeményezése.
  11. A gyermek és ifjúságvédelemmel, a gyermekek és az ifjúság német nemzetiségi nevelésével, számukra a hagyományok átörökítése kiemelten fontos feladat.
  12. Együttműködés a Magyarországi Németek Országos Önkormányzatával, más megyék Német Önkormányzati Egyesületeivel, valamint más nemzetiségek Egyesületeivel, ezen belül különös tekintettel a Pest, Heves és Nógrád megyei civilszervezetekkel, kulturális és egyéb a német nemzetiségi hagyományokat ápoló egyesületekkel, csoportokkal. Az Egyesület együttműködik a Pest Megyei, illetve Fővárosi Német Önkormányzattal.
  13. A kitelepített egykori Pest, Nógrád és Heves megyei német lakosokhoz, valamint az anyaország és más német nyelvterületű országok településeihez fűződő kapcsolatok kezdeményezése és ápolása (kulturális, oktatási és más partneri kapcsolatok).
  14. Az Egyesület céljai megvalósításához gazdálkodási tevékenységet csak másodlagosan végezhet, vállalkozásokat szervezethet, dönthet alapítványok, pályázatok – különösen támogatási célú pályázatok – beadásáról, meghatározza az esetleges pályázaton elnyert támogatás vagy egyéb forrásból származó összegek felhasználásának módját és kereteit, egyéb támogatási forrásokat kutat fel és vesz igénybe.
  15. Az Egyesület közvetlen politikai tevékenységet nem folytat, szervezete pártoktól független és azoknak anyagi támogatást nem nyújt, illetve azoktól támogatást nem kap.

**3.)** Az Egyesület jogi személy.

**4.) Az Egyesület székhelye:** 2040 Budaörs, Liliom u. 15.

**5.) Az Egyesület működési területe:**

Pest, Nógrád és Heves megye

Az Egyesület nyitott más megyék Német Önkormányzatai számára is. Amennyiben más megyéből (megyékből) is csatlakozik Német Önkormányzat az Egyesülethez, úgy az Egyesület működési területe értelemszerűen az érintett megyékre is kiterjed.

**6.) Az Egyesület hivatalos pecsétjének leírása**

* + kör alakú, kétnyelvű
  + szövege:

Észak - Magyarországi Német Önkormányzatok Szövetsége, Egyesület

Verband der Deutschen Selbstverwaltungen in Nordungarn

**7.) Alapítás éve:** 1997.

1. **Törvényességi ~~felügyeleti szerve: Fővárosi Főügyészség~~ *ellenőrző szerv: ügyészség***

## II. FEJEZET

### Az Egyesület tagsága

1. **§**

***1.)*** Az Egyesület Pest Nógrád és Heves megyében választott nemzetiségi Német Önkormányzatok helyi illetve területi) (jogi személyek) alkotják*.*

## III. FEJEZET

**Tagsági viszony**

**3. §**

1. A tagsági viszony a helyi Német Önkormányzatok, illetve a területi német önkormányzat határozata alapján jön létre és szűnik meg.
2. A német Önkormányzatok határozatát az Elnökségnek meg kell küldeni. Az elnökség dönt a tagfelvételről, illetve a tagsági viszony megszűntetéséről. Az elnökség döntésével szemben a közgyűléshez lehet fellebbezést benyújtani.
3. Az Egyesületben a német Önkormányzatot az Önkormányzat által megbízott személy képviseli.
4. A tagsági viszony megszűnhet kizárással, kilépéssel, a helyi vagy területi önkormányzat megszűnésével.
5. A kilépést írásban kell közölni az Egyesület valamelyik tisztségviselőjével. Az egyesületi tagság a kilépési döntést közlő értesítés az Egyesület tisztségviselője által történt átvétel napján szűnik meg.
6. **~~A közgyűlés titkos, minősített többséggel meghozott határozattal kizárhatja az Egyesületnek azt a tagját, aki az alapszabály rendelkezései ellen súlyosan vét. E pont alkalmazásában súlyos vétség a tagdíj egy évet meghaladó meg nem fizetése. Egy évet meghaladó tagdíjhátralék fennállása esetén az elnök ajánlott tértivevényes postai küldeményben - 15 napos határidő biztosításával – felszólítja a tagot a tagdíjhátralék rendezésére. A tag a postai küldemény kézhezvételét követő 15 napon belül a kizárás szankció alkalmazása nélkül rendezheti tartozását. A határidő elmulasztása esetén az elnök az Elnökség elé terjeszti az ügyet. A fegyelmi vétség kivizsgálása és a kizárásról szóló határozati javaslat Közgyűlés elé terjesztése az Elnökség feladat és hatáskörébe~~~~tartozik. A Közgyűlési döntés ellen a tag jogorvoslatért a bírósághoz fordulhat a 7. pont szerint.~~**
7. ***A közgyűlés nyílt szavazással, egyszerű szótöbbséggel kizárhatja az egyesület tagjai közül azt a tagot, aki jelen alapszabály rendelkezéseit vagy a közgyűlés határozatát súlyosan vagy ismételten sértő magatartást tanúsít.***
8. ***Kizárható a tag akkor is, ha hat hónapon keresztül elmaradt a tagdíj megfizetésével. A tagdíj megfizetésének elmulasztása miatt a tag csak akkor zárható ki, ha a legalább hat hónapos mulasztás elteltét követően az elnök írásban – póthatáridő tűzésével és a jogkövetkezményekre, azaz a kizárásra történő figyelmeztetéssel – felszólította a tagdíjhátralék teljesítésére, mely felszólítás a póthatáridőn belül is eredménytelen maradt.***
9. ***A kizárási eljárást bármely tag vagy szövetségi szerv kezdeményezésére a közgyűlés folytatja le. A kizárási eljárásban a tagot a közgyűlés ülésére meg kell hívni, azzal a figyelmeztetéssel, hogy a szabályszerű meghívása ellenére történő távolmaradása az ülés megtartását és a határozathozatalt nem akadályozza. Az ülésen biztosítani kell számára a védekezési lehetőséget. Az ülésen a tag képviselővel is képviseltetheti magát. A tag kizárását kimondó határozatot írásba kell foglalni és indokolással kell ellátni; az indokolásnak tartalmaznia kell a kizárás alapjául szolgáló tényeket és bizonyítékokat, továbbá a jogorvoslati lehetőségről való tájékoztatást. A közgyűlés a kizárásról szóló határozatot a tagkizárási eljárás megindulásától számított 30 napon belül meghozza és 8 napon belül igazolható módon közli az érintett taggal.***
10. ***A kizárt tag a kizárást kimondó közgyűlési határozat ellen, a kézbesítéstől számított 15 napon belül az egyesület közgyűléséhez fellebbezéssel élhet. A közgyűlés a fellebbezés tárgyában a soron következő ülésén nyílt szavazással, egyszerű szótöbbséggel dönt. A közgyűlés határozatát annak meghozatalakor***
11. Az egyesület valamely szervének törvénysértő határozatát bármely tag kérheti a bíróságtól az egyesület szervei által hozott határozat hatályon kívül helyezését, ha a határozat jogszabálysértő vagy az alapszabályba ütközik. A határozat hatályon kívül helyezése iránt attól az időponttól számított harminc napon belül lehet keresetet indítani az egyesület ellen, amikor a jogosult a határozatról tudomást szerzett vagy a határozatról tudomást szerezhetett volna. A határozat meghozatalától számított egyéves, jogvesztő határidő elteltével per nem indítható. Nem jogosult perindításra az, aki a határozat meghozatalához szavazatával hozzájárult, kivéve, ha tévedés, megtévesztés vagy jogellenes fenyegetés miatt szavazott a határozat mellett.

## IV. FEJEZET

**Tagok jogai és kötelezettségei**

**4. §**

1. **Jogok**
   1. Az Egyesületet alapító és az Egyesülethez csatlakozó tag Önkormányzatok (jogi személyek) bejegyzett képviselői szavazati joggal rendelkeznek, javaslatokat tehetnek, indítványokat terjeszthetnek elő.
   2. Az Egyesület tisztségeire az Egyesületi tag Önkormányzat (jogi személy) bejegyzett képviselői megválaszthatók.
   3. A közgyűlésen választják meg az elnökség tagjait titkos szavazással.
   4. A jogi személy tagot bejegyzett képviselője képviselheti, és ezen személy útján gyakorolhatja jogait és gyakorolja kötelezettségeit.
   5. A már nem képviselő tagok – amennyiben előzőleg egyesületi tisztséget töltöttek be, - az egyesület tisztségeire újraválaszthatók.
2. **Kötelezettségek**
   1. A közgyűlés által jóváhagyott tagdíjfizetési kötelezettségeinek minden év március 31-ig kell felszólítás nélkül eleget tenni.***Az éves tagdíj mértékét minden évben a közgyűlés állapítja meg, az első rendes évi ülésén.***
   2. Az alapszabályt, a közgyűlés és szerveinek határozatait tartsa be.

## V. FEJEZET

**Az Egyesület működése és szervei**

**5. §**

1. A testületi szervek-közgyűlés és elnökség- akkor határozatképesek, ha az ülésen a szavazásra jogosult tagjainak több mint a fele, azaz legalább 50 (ötven) százalék + 1 fő jelen van. A szervezet legfelsőbb szerve a közgyűlés.***A szervezet legfőbb döntéshozó szerve a közgyűlés.***
2. Ha a közgyűlést annak határozatképtelensége miatt el kell halasztani, a másodszor összehívott közgyűlés az eredeti napirendbe felvett kérdésekben a megjelentek számára való tekintet nélkül határozatképes. A megismételt közgyűlést a határozatképtelen közgyűlés napjától számított 8. naptári napra vagy azt követően további 8 napon belüli időpontra kell összehívni. A megismételt közgyűlésre vonatkozó szabályt a közgyűlésről szóló meghívóban szerepeltetni kell, kitűzve egyidejűleg a megismételt közgyűlés helyét és időpontját.
3. A szavazás minden kérdésben nyílt, személyi ügyekben titkos. Az Egyesület döntéseinek meghozatalához a jelenlévők több mint felének „igen” vagy „nem” szavazata szükséges. **~~Szavazategyenlőség esetén az elnök szavazata dönt.~~ *Szavazategyenlőség esetén a döntést elvetettnek kell tekinteni.***
4. Az Egyesület ügyintéző és képviseleti szerveit jelölés útján választja meg. Jelölt lehet az, akit a jelenlévők 1/3-a támogat és a tag Önkormányzat, megválasztott képviselője.

A már nem képviselő tagok – amennyiben egyesületi tisztséget töltöttek be, - az egyesület tisztségeire jelölhetők.

1. A megbízatás 5 évi időtartamra szól.
2. A testületek a tagjai, választóinak beszámolási kötelezettséggel tartoznak, ha feladataikat nem látják el megfelelően, akkor őket a megválasztó szerv által bármikor visszahívhatók.
3. Minősített – a tagok 2/3-ánk a szavazata- többség szükséges a Közgyűlésen:
   1. Az alapszabály elfogadásához, módosításához.
   2. A költségvetés és az éves beszámoló elfogadásához.
   3. Más szervek, szervezetek által az Egyesület részére elkülönített vagyon használatához.
   4. Intézményalapítás, regionális önkormányzati társulás létrehozásához.
   5. Érdekképviseleti szervhez történő csatlakozáshoz, külföldi önkormányzattal való együttműködési megállapodás megkötéséhez.
   6. Az elnökség megválasztásához.
   7. A társadalmi szervezet más társadalmi szervezettel való egyesülésének, úgyszintén felosztásának kimondása.
4. Az Egyesület szervei:

-Közgyűlés

-Elnökség

-Számvizsgáló Bizottság

-Kulturális Bizottság

-Oktatási Bizottság

- Jogi – és Integrációs Bizottság

**Közgyűlés**

**6. §**

1. Tagjai a települési német nemzetiségi önkormányzatok.
2. Elfogadja, módosítja az Egyesület Alapszabályát.
3. Kimondja az Egyesület feloszlását vagy más Egyesülettel való egyesülését, mely döntésekhez 2/3-os szótöbbséggel meghozott határozat szükséges.
4. Dönt a kizárásról 2/3-os szótöbbséggel. A kizárásra a javaslatot az Elnökség terjeszti a Közgyűlés elé részletes indoklással. A szavazás előtt a Közgyűlés köteles lehetőséget biztosítani arra, hogy kizárandó tag védekezését előadja.
5. Megválasztja az Elnököt, Alelnököt, az Elnökség tagjait, a Bizottságok Elnökeit, tagjait.
6. Jóváhagyja az Egyesület költségvetését.
7. Elfogadja a beszámolót és a vagyonmérleget.
8. Felhatalmazza az Elnökséget a megállapított költségvetésben az egyes rovatok közötti átcsoportosításra.
9. Megállapítja az évi tagdíjat.
10. Dönt ingatlan vételről, eladásról.
11. Megtárgyalja az Elnökség éves beszámolóját és meghatározza munkájának további irányát, jóváhagyja munkaprogramját.
12. Megsemmisíti az Elnökség jogszabályba vagy Alapszabályba ütköző határozatait.
13. Beszámoltatja Bizottságait a végzett munkájáról.
14. Költségvetésben állapítja meg az Elnökség és a Bizottság tagjainak költségtérítését.
15. A Közgyűlést rendes ülésre évente legalább kétszer össze kell hívni. A Közgyűlés ülései nyilvánosak. Össze kell hívni a Közgyűlést:
    * ha ezt a tagok 1/3-a írásban kéri, az ok és a cél megjelölésével,
    * ha azt a bíróság indítványozza,
    * a Számvizsgáló Bizottság határozatára,
    * az Elnökség határozatára,
    * ***Az elnök köteles a közgyűlést haladéktalanul összehívni a szükséges intézkedések megtétele céljából, ha***
    * ***a./ az Egyesület vagyona az esedékes tartozásokat nem fedezi;***
    * ***b./ az Egyesület előreláthatólag nem lesz képes a tartozásokat esedékességkor teljesíteni; vagy***
    * ***c./ az Egyesület céljainak elérése veszélybe került.***

***A jelen pont a/-c/ alpontjaiban meghatározott eseteiben az összehívott közgyűlésen a tagok kötelesek az összehívásra okot adó körülmény megszüntetése érdekében intézkedést tenni vagy az egyesület megszüntetéséről dönteni.***

***15.1.) Az egyesület alapszabályának módosításához a jelen lévő tagok háromnegyedes szótöbbséggel hozott határozata szükséges.***

***15.2.) Az egyesület céljának módosításához és az egyesület megszűnéséről szóló közgyűlési döntéshez a szavazati joggal rendelkező tagok háromnegyedes szótöbbséggel hozott határozata szükséges.***

1. A közgyűlést az Egyesület Elnöke hívja össze. A napirendet tartalmazó meghívót és a szükséges írásbeli anyagokat a közgyűlés előtt 8 nappal kell küldeni.

***A közgyűlést az elnök elsődlegesen az egyesület székhelyére hívja össze írásban, igazolható módon. Írásbeli igazolható módon történő kézbesítésnek minősül: pl. ajánlott vagy tértivevényes küldeményként, továbbá a tagnak az elektronikus levelezési címére történő kézbesítés azzal, hogy a kézbesítés visszaigazolásra kerüljön (elektronikus tértivevény).***

1. A közgyűlésen az Egyesület Elnöke, akadályoztatása esetén az Alelnök elnököl. A közgyűlésről jegyzőkönyvet kell készíteni. A jegyzőkönyv vezetőjét az Elnök javaslatára a közgyűlés hagyja jóvá. A jegyzőkönyv hitelesítésére az Elnök javaslatára a közgyűlés 2 főt választ meg.
2. A közgyűlés ülése video-konferencia útján is megtartható. A használt elektronikus hírközlő eszköz skype, illetve egyéb, a kép és hang egyidejű közvetítését és a tagok korlátozás-mentes, valós idejű kommunikációját egyszerre biztosító hálózati, illetve internetes elektronikai eszköz lehet. Lehetőség van arra, hogy a székhelyre összehívott közgyűlésen a tagok ezen a módon jelenjenek meg, és arra is, hogy a közgyűlést teljes egészében elektronikus hírközlő eszközök alkalmazásával tartsák meg. Erre a meghívóban ki kell térni, azzal, hogy e mód nem alkalmazható a tagok bármelyikének hátrányára, és az adott eszközzel nem rendelkező tag jelenlétét kérésére a közgyűlés ülése alatt a székhelyen biztosítani kell.
3. A konferencia-közgyűlésre az ülés megtartására vonatkozó általános szabályokat kell alkalmazni. A tagok azonosítása a rendszerbe történő bejelentkezés során történik. A tagoknak egyedi felhasználó nevet kell biztosítani, melynek jelszavát a tag határozza meg. Az ilyen módon tartott közgyűlésen a tagokon kívüli meghívottak részvételét is biztosítani kell.
4. Titkos szavazást igénylő kérdések konferencia-közgyűlésen csak akkor tárgyalhatóak, ha a titkos szavazás lebonyolításának technikai feltételei biztosítottak.
5. A konferencia-közgyűlés ülésén elhangzottakat és a meghozott határozatokat úgy kell rögzíteni, hogy azok utóbb is ellenőrizhetőek legyenek. Ha a döntéshozó szerv ülésén hozott határozatot be kell nyújtani a nyilvántartó bírósághoz, jegyzőkönyvet kell készíteni, amelyet az elnök aláírásával hitelesít.
6. Az éves beszámolót az egyesület hivatalos honlapján a [www.emnosz.hu](http://www.emnosz.hu) honlapon nyilvánosságra kell hozni.
7. A közgyűlés határozatait írásba foglalják, amit az ülést vezető elnök, a jegyzőkönyvvezető és az Elnök javaslatára megválasztatott két fő jegyzőkönyv hitelesítő ír alá.
8. A Közgyűlés határozatait az Egyesület határozatainak tárába kell bevezetni. A nyilvántartás szó szerint tartalmazza a határozat szövegét, a döntés időpontját, és hatályát. A nyilvántartásba bevezetésre kerül az is, hogy a döntést számszerűen hány tag támogatta, illetve hány tag ellenezte, továbbá nyílt szavazás esetén a nyilvántartást úgy kell vezetni, hogy abból a szavazatot leadó személye is megállapítható legyen. Az érdekeltekkel való közlés írásban, ajánlott postai küldemény útján történik. A nyilvánosságra hozatal érdekében a határozatokat a [www.emnosz.hu](http://www.emnosz.hu) honlapon közzé kell tenni. A szervezet működésével kapcsolatosan keletkezett iratokba – az elnökkel történt előzetes egyeztetés után – az egyesület székhelyén bárki betekinthet

24.) A Közgyűlés határozathozatalában nem vehet részt az a személy, aki, vagy akinek közeli hozzátartozója [Ptk. 8:1. § (1) bek. 1. pont], élettársa (a továbbiakban együtt: hozzátartozó) a határozat alapján

- kötelezettség vagy felelősség alól mentesül, vagy

- bármilyen más előnyben részesül, illetve a megkötendő jogügyletben, illetve a meghozandó döntésben egyébként érdekelt.

- aki ellen a határozat alapján pert kell indítani;

- akinek olyan hozzátartozója érdekelt a döntésben, aki az egyesületnek nem tagja;

- aki a döntésben érdekelt más szervezettel többségi befolyáson alapuló kapcsolatban áll.

**25.) Közgyűlés ülés tartása nélkül (távszavazás).**

A közgyűlés döntését a személyi kérdések, továbbá az éves költségvetés, illetve az éves számviteli beszámoló elfogadásának kivételével távszavazás útján is meghozhatja. A közgyűlés kizárólag távszavazás útján nem működtethető. Távszavazásra a kész, döntésre teljes egészében alkalmas határozattervezet bocsátható.

A távszavazást az elnök rendeli el és kezdeményezi, akként, hogy a határozattervezet szövegét a tagok részére, az általuk megadott postai vagy elektronikus elérhetőségre a kézhezvétel igazolására alkalmas módon megküldi, azzal a felhívással, hogy a rendes tagok a tervezet kézhezvételétől számított legalább nyolc napos, a felhívásban megjelölt határidőn belül adhatják le „igen”, „nem” vagy „tartózkodom” szavazatukat. A felhívásban meg kell jelölni a szavazat leadásának módját is.

Ha bármely rendes tag a szavazat leadására rendelkezésére álló határidőn belül ülés összehívását indítványozza, az elnök köteles összehívni a közgyűlés ülését, melynek a kérdés kötelező napirendi pontja.

A szavazásra megszabott határidő utolsó napját követő három munkanapon belül – ha valamennyi rendes tag szavazata ezt megelőzően érkezik meg, akkor az utolsó szavazat beérkezésének napjától számított három munkanapon belül – az elnök megállapítja a szavazás eredményét, és azt további három munkanapon belül közli a tagokkal.

A szavazás akkor érvényes, ha a szabályszerűen lebonyolított szavazás során legalább annyi szavazatot megküldenek az elnökség részére, amennyi szavazati jogot képviselő tag jelenléte a határozatképességhez szükséges lenne ülés tartása esetén. A határozathozatal napja a szavazási határidő utolsó napja, ha valamennyi szavazat korábban beérkezik, akkor az utolsó szavazat beérkezésének napja.

***26. A határozat meghozatalakor nem szavazhat az,***

***a) akit a határozat kötelezettség vagy felelősség alól mentesít vagy a jogi személy terhére másfajta előnyben részesít;***

***b) akivel a határozat szerint szerződést kell kötni;***

***c) aki ellen a határozat alapján pert kell indítani;***

***d) akinek olyan hozzátartozója érdekelt a döntésben, aki az egyesületnek nem tagja;***

***e) aki a döntésben érdekelt más szervezettel többségi befolyáson alapuló kapcsolatban áll; vagy***

***f) aki egyébként személyesen érdekelt a döntésben.***

**Elnökség**

**7. §**

1. Az Elnökség az Egyesület **~~általános hatáskörű ügyintéző és végrehajtó~~ *ügyvezető*** szerve, amely gondoskodik a Közgyűlés határozatainak végrehajtásáról, valamint biztosítja a közgyűlések közötti időszakban a munka folytonosságát.
2. Elnökség tagjai, ***akik az egyesület vezető tisztségviselői:***
   * Elnök
   * Alelnök
   * szakbizottságok Elnökei, kivéve a Számvizsgáló Bizottság elnökét
3. Kitűzi a Közgyűlés időpontját, összeállítja és előkészíti tárgysorozatát.
4. Előkészíti a munkaterv-javaslatot.
5. Előkészíti a Közgyűlés számára az Egyesület tevékenységéről szóló beszámolót.
6. Gazdálkodik a Közgyűlés által megállapított költségvetési keretek között.
7. Dönt az Egyesület érdekében történő külföldi utazásokat teljesítő Egyesületi tagok személyi kijelölésének rendjéről.
8. Meghatározza, hogy az Elnökség egyes tagjai milyen szakfeladatot látnak el.
9. Munkabizottságokat (szakbizottságokat) hoz létre, meghatározza tagjainak számát, kijelöli vezetőit, meghatározza feladatkörüket és beszámoltatja végzett munkájukról.
10. Kiadványokat, információs anyagokat adhat ki, megállapítja ezzel kapcsolatos szerzői, illetve tiszteletdíjakat.
11. Az Elnökség évente legalább négy alkalommal rendes ülést tart. Az elnökség ülései nyilvánosak. Az elnökség ülése határozatképes ha az elnökség tagjainak több mint fele- köztük az elnök vagy alelnök - az ülésen jelen van. Rendkívüli ülést kell összehívni, ha ezt:
    * az Elnökség tagjainak egyharmada írásban kéri,
    * az Egyesület Elnöke szükségesnek tartja,
    * a Számvizsgáló Bizottság szükségesnek tartja.
12. Az Elnökség üléseit az Egyesület Elnöke, akadályozatása esetén az Alelnök hívja össze, és látja el elnöki feladatot. Az ülés összehívása a napirendet tartalmazó meghívó és a szükséges írásbeli anyagok megküldésével történik, oly módon, hogy azt elnök, vagy alelnök az ülés előtt 8 nappal küldi meg az elnökség tagjainak.

***Az Elnökséget az elnök elsődlegesen az egyesület székhelyére hívja össze írásban, igazolható módon. Írásbeli igazolható módon történő kézbesítésnek minősül: pl. ajánlott vagy tértivevényes küldeményként, továbbá a tagnak az elektronikus levelezési címére történő kézbesítés azzal, hogy a kézbesítés visszaigazolásra kerüljön (elektronikus tértivevény).***

1. Az Elnökség üléseinek állandó meghívottja a Számvizsgáló Bizottság elnöke.
2. Az Elnökség üléseiről jegyzőkönyvet kell készíteni. Határozathozatalára, a határozatok nyilvánosságra hozatalára, valamint a határozat nyilvántartására vonatkozó és a határozatok érdekeltekkel való közlésének szabályai megegyeznek a Közgyűlésre vonatkozó szabályokkal.
3. ***Az Elnökség határozata meghozatalakor nem szavazhat az,***

***a) akit a határozat kötelezettség vagy felelősség alól mentesít vagy a jogi személy terhére másfajta előnyben részesít;***

***b) akivel a határozat szerint szerződést kell kötni;***

***c) aki ellen a határozat alapján pert kell indítani;***

***d) akinek olyan hozzátartozója érdekelt a döntésben, aki az egyesületnek nem tagja;***

***e) aki a döntésben érdekelt más szervezettel többségi befolyáson alapuló kapcsolatban áll; vagy***

***f) aki egyébként személyesen érdekelt a döntésben.***

**Elnök**

**8. §**

1. **~~Képviseli az Egyesületet.~~**

***1.) Az egyesület törvényes képviseletét az elnök látja el.***

***A képviseleti jog gyakorlásának terjedelme: általános.***

***A képviseleti jog gyakorlásának módja: önálló.***

1. Összehívja a Közgyűlést és az Elnökség üléseit, és azokon elnököl.
2. Gondoskodik a testületi szervek határozatainak végrehajtásáról, őrködik az Egyesület szerveinek törvényes és szabályszerű tevékenysége felett.
3. Közvetlenül irányítja az Egyesület gazdasági, pénzügyi tevékenységét, a költségvetés keretei között.
4. Okmányok, bizonylatok aláírója, a költségvetés keretei között utalványozási jogkört gyakorol önállóan.
5. Kinevezi, illetve szerződést köt az Egyesület alkalmazottaival. Elkészíti az alkalmazottak munkaköri leírását, gyakorolja a munkáltatói jogokat.

**Alelnök**

**9. §**

1. Az Elnököt akadályoztatása esetén az Alelnök helyettesíti az.
2. Szervezi az Egyesület rendezvényeit.
3. Segíti az Elnököt feladatainak ellátásában, végzi az Elnök által szóban vagy írásban átruházott feladatokat.
4. Utalványozási jogkört gyakorol az Elnök helyettesítése esetén.

#### Számvizsgáló Bizottság

**10. §**

1. A Bizottság 3 főből áll.
2. A Bizottság Elnökét és tagjait a Közgyűlés választja.
3. A Bizottság tagjai egyidejűleg más tisztséget nem viselhetnek.
4. A Bizottság köteles ellenőrizni a pénzügyi-számviteli rendet, az Alapszabály megtartását, a költségvetés megtartását, a Közgyűlés határozatainak végrehajtását, továbbá- a Közgyűlés kivételével- az Egyesület szerveinek törvényes és Alapszabályszerű működését. Ennek során a vezető tisztségviselőktől jelentést, a szervezet munkavállalóitól pedig tájékoztatást vagy felvilágosítást kérhet, továbbá az Egyesület könyveibe és irataiba betekinthet, azokat megvizsgálhatja.
5. Az ellenőrzésről a Bizottság jegyzőkönyvet vagy feljegyzést köteles készíteni.
6. A Bizottság jogosult az Egyesület működésével és gazdálkodásával kapcsolatos bármely ügyet megvizsgálni.
7. Ha a Bizottság az ellenőrzése során észlelt hiányosságokról az Egyesület érdekeit sértő magatartást észlel, arról írásban köteles az Egyesület Elnökét tájékoztatni.
8. Az írásbeli tájékoztatás eredménytelensége esetén 30 napon belül rendkívüli Közgyűlés összehívását kezdeményezheti. Amennyiben az arra jogosult szerv a törvényes működés helyreállítása érdekében szükséges intézkedéseket nem teszi meg a Bizottság köteles haladéktalanul értesíteni a törvényességi felügyeletet ellátó szervet.
9. A Bizottság Elnöke köteles a végzett munkáról a Közgyűlésnek beszámolni.

A Bizottság üléseinek összehívására, rendjére, határozathozatalának módjára, nyilvánosságára valamint a határozatok nyilvántartására vonatkozó szabályok megegyeznek a Közgyűlésre vonatkozó szabályokkal.

**Általános összeférhetetlenségi szabályok**

**10/A. §**

A vezető tisztségviselőkre a Ptk. 3:22. §-ában rögzített összeférhetetlenségi, illetve kizáró szabályok irányadóak.

**Kulturális Bizottság**

**11.§**

1. A Bizottság 5 -7 főből áll.
2. Megyei és Regionális kulturális rendezvények megszervezése, lebonyolítása.
3. Kultúrcsoportok munkájának koordinálása, informálása.
4. Szakmai tanfolyamok támogatása.
5. A Bizottság Elnökét és tagjait a Közgyűlés választja.
6. A Bizottság munkájához külső szakértők segítségét veheti igénybe.

**Oktatási Bizottság**

**12.§**

1. A Bizottság 5 -7 főből áll.

1. Kapcsolattartás a magyarországi német intézményekkel *és* szervezetekkel.
2. Nemzetiségi anyanyelvi oktatás támogatása.
3. Szakmai programok, továbbképzések támogatása.
4. Tájékoztatás a német nyelvterületen induló szakmai továbbképzésekről.
5. Nemzetiségi anyanyelvi (iskolai és iskolán kívüli) rendezvények támogatása, szervezése.
6. A Bizottság Elnökét és tagjait a Közgyűlés választja.
7. A Bizottság munkájához külső szakértők segítségét vehetik igénybe.

**Jogi – és Integrációs Bizottság**

**13. §**

1. A Bizottság 5 -7 főből állhat a Közgyűlés döntése szerint.
2. Az egyesület feladatainak megvalósítása érdekében együttműködik Pest, Nógrád és Heves megye és a főváros Közgyűléseivel, a Pest Megyei és a Fővárosi Német Önkormányzatokkal.
3. A Bizottság kapcsolatot tart
   1. – a magyarországi németek országos és regionális szerveivel,
   2. más nemzetiségek önkormányzatainak regionális szerveivel
   3. állami, társadalmi szervezetekkel, alapítványokkal
   4. a Német Szövetségi Köztársaság, Ausztria, Svájc és az olaszországi Dél- Tirol állami és civil szerveződéseivel, különös tekintettel Pest, Nógrád és Heves megye partnerkapcsolataira, valamint egyéb német nyelvterületen működő civil és társadalmi szervezetekkel.
4. Figyelemmel kíséri, és részt vesz a nemzetiségeket érintő jogszabály módosítások

előkészítésében.

1. Figyelemmel kíséri az EU integráció és tagság kapcsán a nemzetiségeket érintő lehetőségeket: szervezet, intézményrendszer, alapok, stb.
2. Részvétel a Központi Régió munkájában a régiós közigazgatás kiteljesedése kapcsán.
3. A Bizottság Elnökét és tagjait a Közgyűlés választja.
4. A Bizottság munkájához külső szakértők segítségét vehetik igénybe.

**VI. FEJEZET**

**Egyesület kapcsolatai**

**14. §**

1. Az Egyesület feladatai megvalósítása érdekében együttműködik Pest, Nógrád és Heves Megye Közgyűlésével.
2. Kapcsolatokat tart:
   * A magyarországi németek parlamenti szószólójával vagy képviselőjével
   * A Magyarországi Németek Országos és Regionális szerveivel,
   * Más nemzetiségek Önkormányzatainak Regionális szerveivel,
   * Állami, társadalmi szervezetekkel, alapítványokkal,
   * A Német Szövetségi Köztársaság, Ausztria, Svájc és az olaszországi Dél- Tirol állami és civil szerveződéseivel, különös tekintettel Pest, Nógrád és Heves Megye partnerkapcsolataira, valamint egyéb német nyelvterületen működő civil és társadalmi szervezetekkel.

**VII. FEJEZET**

**Egyesület vagyona**

**15. §**

1. Készpénzvagyon:
   1. A tagok által fizetett tagdíjak,
   2. Tagdíj túlfizetések,
   3. Támogatások, vagy ajándékozás címén juttatott pénzösszeg,
   4. Rendezvényekből, kiadványokból származó bevételek,
   5. Pályázat útján nyert összegek,
   6. Alapítványi támogatás,
   7. Egyéb bevételek.
2. Az Egyesület pénzkövetelései (kintlévőségek).
3. Egyéb vagyon:

* 1. Leltárban nyilvántartott berendezések, felszerelések, könyvek, képek, okiratok.
  2. Anyagszámadásban nyilvántartott nyomtatványok, kiadványok.
  3. Ingatlanok.

1. Az Egyesület vagyonával, önállóan, a pénzügyi jogszabályoknak megfelelően köteles gazdálkodni.
2. Az Egyesület tartozásaiért saját vagyonával felel.
3. Az Egyesület tagjai az Egyesület tartozásaiért saját vagyonukkal nem felelnek.
4. Az Egyesület gazdálkodásának szabályaira a társadalmi szervezetek gazdálkodására vonatkozó jogszabályokat kell alkalmazni. Az egyesület befektetési tevékenységet nem végez.

**VIII. FEJEZET**

**Egyesület megszüntetése**

**15. §**

1. Az Egyesület megszűnik, ha:
   * ***megszűnését a szavazati joggal rendelkező tagok háromnegyedes szótöbbséggel* ~~Közgyűlés kétharmados szótöbbséggel háromnegyedes szótöbbséggel hozott határozata szükséges feloszlását~~ ~~kimondja,~~ *kimondják***
   * **~~az Egyesület 1 évnél hosszabb ideig nem fejt ki tevékenységét, vagy létszáma a törvényben meghatározott minimum alá csökken és emiatt a bíróság megszűnését kimondja,~~**
   * ***az egyesület tagjainak száma hat hónapon keresztül nem éri el a tíz főt,***
   * ***az egyesület megvalósította célját vagy az egyesület céljának megvalósítása lehetetlenné vált, és új célt nem határoztak meg,***
   * **a bíróság ~~feloszlatja, mert működése az Egyesületi Jogról szóló törvény 2. § (2) bekezdésébe ütközik,~~ *megszünteti***
   * **ha a Közgyűlés más ~~szervezettel~~ *egyesülettel* való egyesülést mond ki.**
2. **~~Megszűnése esetén az Egyesület vagyonáról a Közgyűlés dönt.~~**

***2.) Az egyesület jogutód nélküli megszűnése esetén a hitelezők követeléseinek kiegyenlítése után fennmaradó vagyont Magyarországi Német Ének-, Zene- és Tánckarok Országos Tanácsa Egyesületnek kell átadni.***

**IX. FEJEZET**

**Záró rendelkezés**

**16. §**

A jelen alapszabályban nem szabályozott kérdésekre a Polgári Törvénykönyvről szóló 2013. évi V. törvény, az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CXLXXV. törvény, illetve a kapcsolódó egyéb hatályos jogszabályok rendelkezései irányadóak.

Budaörs, 2016. február 27.

………………………………..

Egyesület Elnöke

**Alulírott igazolom, hogy a létesítő okirat egységes szerkezetbe foglalt szövege megfelel a létesítőokirat-módosítások alapján hatályos tartalmának.**

**Budaörs, 2016. február 27.**

………………………………..

Egyesület Elnöke

Előttünk, mint tanúk előtt:

1.

2.

1. A szöveg a Fővárosi Törvényszék 11.Pk.60.613/1997/29. számú végzésének megfelelően javított. A végzés alapján a törölt szövegrészeket **~~áthúzással~~**, az új szövegrészeket pedig ***dőlt*** ***fettel*** szedtük. [↑](#footnote-ref-1)